เดี๋ยวนี้ร้านก๋วยเตี๋ยวขึ้นห้างมีเยอะขึ้นมาก  แต่ละร้านก็หรูหราไฮโซขึ้น ซึ่งก็บวกกับราคาที่ขยับเพิ่มขึ้นตามความไฮโซ  ส่วนร้านนี้รสชาติก๋วยเตี๋ยวเป็นยังไงไม่รู้ เพราะยังไม่ได้ชิม^^"  แต่ว่าเห็นทางร้านมีจัดโปรอาหารจานเดียวซึ่งก็ไม่แพงเท่าไหร่  ก็เลยขอลองซักหน่อย

บรรยากาศร้านนั้นโมเดิร์นสมกับเป็นร้านในห้างดังอย่างเซ็นทรัล  ดูภายนอกแล้วก็คล้าย ๆ ร้านอาหารญี่ปุ่นที่เล่นโทนผนังและโต๊ะสีบีช  ตัดกับสีเหลืองกล้วยหอมดูแปลกตา  แถมเค้าเตอร์คิดเงินกลางร้านก็มีการใช้กระจกและตารางเหล็กตกแต่ง ซึ่งนอกจากจะทำให้ร้านดูกว้างขึ้นแล้ว ก็ยังเก๋ไปอีกแบบ

จริง ๆ วันที่ไปเขามีโปรก๋วยเตี๋ยวด้วยนะครับ กินสองชามแถมหนึ่งชาม  แต่ว่าผมไปคนเดียวเลยไม่รู้จะกินเข้าไปยังไงไหว  งานนี้เลยมุ่งมาที่โปรอาหารจานเดียวดีกว่า ทั้งเมนูข้าว+ผัดผัก+เครื่องดื่ม ในราคา 159 ราคากำลังดี  ผมเลยสั่งข้าวผัดห่อไข่+คะน้าน้ำมันหอย+น้ำมะตูม  ตอนมาเสิร์ฟนี่ก็เต็มโต๊ะดีครับ แต่ว่าปริมาณก็ไม่ได้เยอะสักเท่าไหร่ แต่ก็กินได้อิ่มกำลังดี  ข้าวผัดนั้นหน้าตาดูดี แต่โรยต้นหอมเยอะจัง (ปกติเกลียดต้นหอม --") รสชาติโอเคพอทานได้  คะน้าติดเค็มไปนิด แต่ถ้ากินกับข้าวก็ได้อยู่  ส่วนน้ำมะตูมนั้นรสอ่อน ๆ ซึ่งผมชอบครับ

เท่าที่ชิมนั้นผมค่อนข้างเฉย ๆ ครับ  อาจเพราะยังไม่เจอเมนูว้าว!! ก็ได้  ราคาจริง ๆ ไม่ถูกนัก  แต่ถ้ามากินช่วงโปรก็ถือว่าคุ้มใช้ได้เลยครับ